319 
1901.) 
Usædvanlige Tildragelser i 1901. 
Grus virgo. 
En Jomfrutrane, gammel Fugl, blev skudt ved Staby, omtrent 
to Mil N. for Ringkjøbing, kort før Midten af Maj. Hr. Jens Chr. 
Jensen, Staby, var paa Jagt efter Brushøns ved Staby Sø en af de 
sidste Dage i Jagttiden; han saa da to store Fugle, som han al- 
drig før havde set, komme flyvende fra Syd; de satte sig paa en 
Sædemark i hans Nærhed; han listede sig til dem og skød den ene 
af dem; den anden kredsede nogle Gange om den døde og skreg, 
hvorefter den forsvandt mod S. Ø. Den dræbte Fugl lod Hr. 
Jensen udstoppe. Meddelelse om Tildragelsen sendtes til Zoologisk 
Museum af Højskoleforstander J. Jeppesen, Staby, hvis Mellem- 
komst det ogsaa skyldes, at den sjeldne Gjæst, der ikke før var 
set i Danmark, er havnet i vort Museum. 
Larus minutus. 
En ung Dvergmaage fandtes i forkommen Tilstand ved Kjerte- 
minde i Begyndelsen af Februar; den sendtes af Maler J. Larsen 
til Zoologisk Museum. En anden skulde samtidig være set. 
Dvergmaagen var ikke tidligere kjendt som ynglende i Dan- 
mark, men er nu set under saadanne Forhold, at der ikke godt kan 
tvivles om, at den har ynglet her. Paa en Udflugt til Rødby 
Fjord 31lte Maj. saa Statsbaneassistent R. Olsen 10—12 Dverg- 
maager, gamle og unge, der holdt til ved en lille vanskelig til- 
gængelig Holm, hvor en Flok Hættemaager havde Reder. Medens han 
vadede gjennem Holmens Siv, hvor Hættemaagernes Reder stod, saa 
han Dvergmaagerne og hørte deres ejendommelige knurrende eller 
kurrende Stemme; de fleste vare i forskjellige Trin af Ungdoms- 
dragten; nogle havde hvidt Hoved og sort Plet paa Armen; andre 
havde sort Isse; kun enkelte havde ganske sort Hoved; de slog ned 
efter ham, men ikke med samme Dristighed som Hættemaagerne; 
Reder af dem lykkedes det ikke at finde i den korte Tid, der stod 
til Raadighed. Paa en ny Udflugt, 10de Juni, fandt han Flokken 
